b"\n_START_ARTICLE_\nYasbuk\n_START_PARAGRAPH_\nYasbuk (Ishbak) fou un ef\xc3\xadmer estat arameu tribal de situaci\xc3\xb3 exacta desconeguda al nord de S\xc3\xadria. S'hauria format a la primera meitat del segle\xc2\xa0ix\xc2\xa0aC i nom\xc3\xa9s va durar uns anys. La tribu seria descendent d'un fill d'Abraham._NEWLINE_Vers el 859 aC Ass\xc3\xadria va atacar Bit Adini on regnava Akhuni; des de Bit Adini el rei Salmanassar III va passar al pa\xc3\xads de Gurgum (o Gamgum), al nord de Bit Adini, on regnava Matalla, que va pagar tribut; despr\xc3\xa9s va passar al regne de Samal (Sam'al) on regnava Khanu o Kha'anu, que era aliat de Sapulumi de Patin, d'Akhuni de Bit Adini i de Sangara de Khati o Karkemish; el rei Khanu fou derrotat al naixement del riu Salvar, al peu de les muntanyes Amanus; despr\xc3\xa9s els assiris van travessar l'Orontes i van ocupar la fortalesa d'Alizir, que pertanyia a Sapulumi de Khattim (Khattina o Patin), que va fugir i va atreure a l'alian\xc3\xa7a contra ass\xc3\xadria al rei de Kui o Kati (potser el regne de Que, el nom del rei no est\xc3\xa0 indicat), \xc3\xa9s a dir la plana cil\xc3\xadcia, al rei Pikhiris de Khilikka (Cil\xc3\xadcia), o sigui la part muntanyosa, i al rei Bur Anati (But Anat) de Yasbuk, per\xc3\xb2 els aliats foren derrotats per Salmanassar III i en la batalla el pr\xc3\xadncep Bur Anati va caure presoner; 25000 soldats de la coalici\xc3\xb3 van morir, i el territori de la costa del golf d'Issos (Alexandretta) incloent diverses ciutats (Jazaz, Nulia i Butanu) fou assolat. Khilikku i Que van esdevenir tributaris i haurien pagat durant m\xc3\xa9s o menys un segle per\xc3\xb2 a mitjan segle seg\xc3\xbcent eren independents."